आम तौर पर लाल आँखें वायरस के कारण होती हैं लेकिन इसकी वजह एलर्जी भी हो सकती है। इसमें बच्चे की आँखें लाल हो जाती हैं और साथ ही आँखों में से पानी निकलता है। ऐसे में बच्चे की आंख चिपक कर बन्द भी हो जाती है। अगर इस तरह की परेशानी की वजह वायरल और बैक्टीरियल है तो फिर यह बीमारी संक्रामक है। लेकिन अगर या एलर्जी के कारण हो रही है तो फिर घर में इसे किसी और को होने का कोई खतरा नहीं है। इसके अलावा ऐसी परिस्थिति में बच्चे को हल्का ज़ुकाम भी हो सकता है। साथ ही उसे थोड़ी खुजली भी हो सकती है। बेहतर होगा आप अपने बच्चे को डॉक्टर के पास ले जाएं और उनसे सलाह लें। इस तरह की एलर्जी धूल मिट्टी के कारण भी हो सकती है।